REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

30. januar 2013. godine

B e o g r a d

PREDSEDNIKU NARODNE SKUPŠTINE

Na osnovu člana 165. stav 2. Poslovnika Narodne skupštine, na Predlog zakona o podsticajima u poljoprivredi i ruralnom razvoju Odbor za poljoprivredu, šumarstvo i vodoprivredu podnosi sledeće amandmane:

AMANDMAN I

U članu 17. stav 1. tačka 2) posle podtač. (8) dodaju se podtač. (9), (10), (11), (12), (13) i (14), koje glase:

"(9) roditeljske kokoške teškog tipa,

(10) roditeljske kokoške lakog tipa,

(11) roditeljske ćurke,

(12) kvalitetne priplodne matice riba šarana,

(13) kvalitetne priplodne matice riba pastrmke,

(14) proizvodnja konzumne ribe".

O b r a z l o ž e nj e

Odbor je izvršio usaglašavanje amandmana narodnog poslanika Zorana Kasalovića, sa ispravkom, sa amandmanom Odbora za poljoprivredu, šumarstvo i vodoprivredu, koji su podneti na član 17. a postali su sastavni deo Predloga zakona.

AMANDMAN II

U članu 20. stav 1. tačka 3) posle reči "jagnjad", dodaju se zapeta i reči: "živinu i ribe".

Posle tačke 4), tačka na kraju zamenjuje se tačkom i zapetom i dodaje se nova tačka 5) koja glasi:

"5) prijavilo površine pod ribnjacima ukoliko ostvaruje podsticaje iz člana 17. stav 1. tačka 2) podtač. (12), (13) i (14)."

U stavu 2. posle reči: "podtač. (1), (3)" slovo "i" zamenjuje se zapetom, a posle broja "(4)" dodaje se zapeta i sledeće reči: "(9), (10), (11), (12) i (13)".

Obrazloženje

Odbor je izvršio usaglašavanje, odnosno pravno-tehničku redakciju amandmana, koji je podnela prof. dr Snežane Bogosavljević Bošković, sa ispravkom i Amandmana Odbora za poljoprivredu, šumarstvo i vodoprivredu na član 20, s obzirom na to da su postali sastavni deo Predloga zakona.

|  |  |  |
| --- | --- | --- |
|  |  | PREDSEDNIK ODBORA  Dušan Petrović |